Diari Oficial de la Generalitat Valenciana


Sumari del DOGV 8918, del 02-10-2020 (2020/7849)

RESOLUCIÓ de 24 de setembre de 2020 del director general de Desenvolupament Rural, per la qual es concedeixen les ajudes al sector vitivinícola de la Comunitat Valenciana per a la promoció en mercats de tercers països recollides en el Programa de suport 2019-2023 al sector vitivinícola espanyol (sol·licituds 2020 pagaments 2021).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8918

Data del DOGV
:   02-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7849


Data del document
:   24-09-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 24 de setembre de 2020 del director general de Desenvolupament Rural, per la qual es concedeixen les ajudes al sector vitivinícola de la Comunitat Valenciana per a la promoció en mercats de tercers països recollides en el Programa de suport 2019-2023 al sector vitivinícola espanyol (sol·licituds 2020 pagaments 2021). [2020/7849]  
  
Vist el que es disposa en la secció 1a del capítol II del Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol (BOE 266, de 03.11.2018).  
Vista la Resolució de 12 de desembre de 2019, del director de l'Agència Valenciana de Foment i Garantia Agrària, per la qual es convoquen les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (DOGV 8701 de 19.12.2019).  
Vist l'acord d'aprovació de la llista definitiva d'accions i programes de la mesura de promoció de vi en tercers països adoptat per la Conferència Sectorial d'Agricultura i Desenvolupament Rural de data 30 d'abril de 2020, en el qual s'acorda, sobre la base del Reglament d'execució (UE) 2020/132 de la Comissió, de 30 de gener de 2020, pel qual s'estableix una mesura d'emergència en forma d'excepció al que es disposa en l'article 45, apartat 3, del Reglament (UE) 1308/2013 del Parlament Europeu i del Consell pel que fa a la contribució de la Unió per a mesures de promoció en el sector vitivinícola, aprovar totes les sol·licituds d'ajuda al 60% de cofinançament.  
Vista la Resolució de 16 de setembre de 2020 (DOGV 8911, de 23.09.2020), del director de l'Agència Valenciana de Foment i Garantia Agrària, per la qual s'estableix la quantia global màxima definitiva de la convocatòria de les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2020 pagaments 2021).  
Vista la proposta de resolució formulada per la subdirectora general de Desenvolupament Rural, Qualitat Alimentària i Producció Ecològica, resolc:  
  
Primer. Concessió de les ajudes  
1. Aprovar la concessió de les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2020 pagaments 2021), a les entitats, i pels imports i puntuació, que figuren en l'annex I de la present resolució.  
2. No concedir les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2020 pagaments 2021), a les entitats que figuren en l'annex II de la present resolució, per causa de desistiment, renúncia o desestimació.  
  
3. Aquestes ajudes tenen com a objecte millorar la competitivitat dels vins espanyols, i les mesures d'informació i de promoció en tercers països dels productes detallats en l'annex II Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol.  
  
Segon. Obligacions de les i dels beneficiaris  
1. En el termini del mes següent a la publicació en el Diari Oficial de la Generalitat Valenciana de la present resolució, mitjançant escrit dirigit al director general de Desenvolupament Rural, hauran de comunicar l'acceptació expressa de la subvenció concedida. En el supòsit que l'interessat no ho fera en el termini referit, la resolució dictada perdrà la seua eficàcia i se n'acordarà l'arxivament, la qual cosa es notificarà a l'interessat. El model d'acceptació, així com la resta de formularis d'aquestes ajudes es troben en el següent URL: http://www.gva.es/es/proc14484  
  
2. En el termini d'1 mes següent a la publicació en el Diari Oficial de la Generalitat Valenciana de la present resolució, hauran d'aportar a la Direcció General de Desenvolupament Rural, la justificació de la constitució d'una garantia, d'acord amb les condicions previstes en el Reglament delegat (UE) núm. 907/2014 de la Comissió, d'11 de març de 2014, que completa el Reglament (UE) núm. 1306/2013 del Parlament Europeu i del Consell quant als organismes pagadors i altres òrgans, la gestió financera, la liquidació de comptes, les garanties i l'ús de l'euro, per un import no inferior al 15 per cent de l'import anual del finançament de la Unió Europea, amb la finalitat d'assegurar la correcta execució del programa.  
3. El beneficiari haurà d'obrir i alimentar un compte bancari (compte únic) que s'utilitzarà exclusivament per a totes les operacions financeres (ingressos i despeses) que requerisca l'execució del programa de promoció, i l'ús de targetes de crèdit estarà limitat a aquelles associades al compte únic.  
4. Les i els beneficiaris de les ajudes hauran de complir amb les obligacions establides en el Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol, i en la resta de normativa d'aplicació.  
  
Tercer. Modificacions al programa aprovat  
1. Abans de la finalització de l'execució del programa, els beneficiaris podran presentar modificacions dels programes inicialment aprovats.  
  
2. En cap cas es podran modificar a l'alça els pressupostos dels programes, les modificacions no comprometran els objectius del programa en el seu conjunt, no suposaran canvis en l'admissibilitat ni variacions en la puntuació a la baixa, estaran degudament justificades i es comunicaran a la Direcció General de Desenvolupament Rural amb anterioritat a la realització de les accions afectades per elles, per al seu estudi i autorització.  
No obstant això, i sempre que es complisquen els requisits anteriors, es podrà permetre que s'efectuen de manera automàtica xicotetes modificacions, sense necessitat d'autorització prèvia de l'òrgan gestor però sí amb la prèvia comunicació a aquest. A aquest efecte, s'entendran com a xicotetes modificacions les establides en l'article 12 apartat 3 del Reial decret 1363/2018, de 2 de novembre.  
  
  
Quart. Justificació i pagament de les ajudes  
1. Els programes i accions subvencionats es desenvoluparen en el període comprés entre l'1 de maig de 2020 i el 30 d'abril de 2021.  
  
2. La data de 31 de maig de 2021 és l'establida com a termini màxim de presentació dels documents que acrediten i justifiquen la realització de les activitats subvencionades.  
3. El pagament de l'ajuda aprovada s'efectuarà una vegada realitzades les activitats subvencionades amb la justificació prèvia del pagament de les despeses efectuades en el desenvolupament de les activitats mitjançant la presentació de la corresponent sol·licitud de pagament que haurà d'anar acompanyada de la documentació següent:  
a) Un informe resum de les accions desglossades en activitats amb el corresponent import pressupostari i el cost final de cadascuna d'elles, així com una avaluació dels resultats obtinguts que poden verificar-se en la data de l'informe.  
b) Un compte justificatiu que contindrà, almenys, per a cada país i cada activitat realitzada: descripció de l'activitat, mercat al qual va dirigida, número d'ordre de factura, factura i concepte, i, quan siga aplicable, nombre d'unitats (persones, nits, dies, botelles, pes, material promocional, hores de treball?) que permeta estimar el preu unitari, import sense IVA, import amb IVA, data i forma de pagament de la factura.  
c) Les factures i altres justificants de despesa dels pagaments realitzats. En el cas d'accions l'execució de les quals se subcontracte a proveïdors de serveis s'haurà d'aportar factura d'aquest proveïdor i prova del pagament efectiu.   
d) Extracte bancari del compte únic en el qual es puga comprovar la realització dels pagaments justificats.  
e) Mitjans de prova de la realització de les activitats del programa: cd, material fotogràfic, fullets promocionals, quaderns de tastos-  
f) Sol·licitud de reembossament de despeses generals.  
g) Per als imports superiors a 15.000 euros es presentaran 3 ofertes com a mínim de diferents proveïdors o justificació que no és procedent i justificació de l'elecció del proveïdor si no és l'oferta econòmica més avantatjosa.  
h) Declaració del beneficiari sobre altres ajudes sol·licitades o concedides per a les mateixes inversions.  
i) Declaració responsable on s'indique que el material d'informació i promoció elaborat en el marc dels programes compleix amb la normativa comunitària i amb la legislació del tercer país en el qual es desenvolupe el programa corresponent.  
4. En el cas de programes la subvenció aprovada dels quals siga igual o superior a 50.000 euros, els beneficiaris hauran de presentar un certificat dels seus estats financers juntament amb la sol·licitud de pagament, en els termes previstos en article 15 apartat 7 del Reial decret 1363/2018, excepte si tenen la consideració d'organisme públic i/o corporació de dret públic.  
5. De conformitat amb els articles 14 i 15 del Reial decret 1363/2018, els beneficiaris podran sol·licitar pagaments intermedis i bestretes, l'import dels quals en el seu conjunt no podrà sobrepassar el 80 per cent del total de la contribució de la Unió Europea.  
  
Cinqué. Recursos  
Contra la present resolució, que posa fi a la via administrativa, es podrà recórrer potestativament en reposició, davant el director de l'Agència Valenciana de Foment i Garantia Agrària, en el termini d'un mes o interposar recurs contenciós administratiu, davant els jutjats contenciosos administratius de la Comunitat Valenciana en el termini de dos mesos, comptats tots dos terminis, a partir de l'endemà de la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, de règim jurídic de les administracions públiques i del procediment administratiu comú, així com en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que l'interessat puga interposar qualsevol altre recurs que considere oportú.  
  
  
València, 24 de setembre de 2020.- El director general de Desenvolupament Rural, p. d. (Acord 13.09.2011; DOGV 6629, 13.10.2011): David Torres García.